Det kommer an på hva man mener. Å bruke en VPN-tjeneste er ikke ulovlig i seg selv, hvert fall ikke i Norge (det er land der det faktisk er ulovlig). På den andre siden kan man selvfølgelig bruke VPN-tjenesten på en måte som er ulovlig, og selvfølgelig betyr ikke VPN-tjenesten at du får diplomatisk immunitet. Et konkret eksempel: Det er ulovlig å se IPTV hvis selskapet som sender kanalene, ikke har de nødvendige rettighetene. Hvis du blir oppdaget, spiller det ingen rolle at du har en VPN-tjeneste. Og ja, du kan avsløres selv om du bruker en VPN-tjeneste.